《和郡守彭吏部按视湖亭凡二首》
宋代·周锷

双虹倒影上瞻楹，碧水澄空一镜明。
野草闲花无限趣，短藜幽榜不胜情。
已知风月随人意，聊为湖山载酒行。
却讶锦囊赓梦草，坐令诗兴绕寰瀛。

作者简介：明州鄞县人，字廉彦。周师厚子。神宗元丰二年进士。调桐城县尉，辞不赴，益究治六经诸子百家之说，悉著论其本旨。游颍昌府，访其舅范纯仁，过洛，见文彦博、司马光，皆见器重。后知南雄州，以言边事忤时相，入党籍，退休于家，学者称为鄞江先生。有文集。